
JUDEŢUL CĂLĂRAŞI 




               
CONSILIUL JUDEŢEAN CĂLĂRAŞI
HOTĂRÂRE

pentru aprobarea Protocolului - cadru de transmitere în folosință gratuită, 

 a unui loc de acostare în Portul Turistic de Agrement Călărași, 

către instituții de interes public județean
       Consiliul Județean Călărași, întrunit în ședința ordinară din 28.05.2026,
       Având în vedere:

        - raportul Direcţiei Economice, înregistrat sub nr. 8471 din 20.05.2026;
        - avizul Comisiei de Studii, Prognoze Economico - Sociale, Buget - Finanţe şi Administrarea Domeniului Public şi Privat al Judeţului;
        - adresa Administrației Portuare Călărași S.A. nr. 179 din 14.05.2026 înregistrată la Consiliul Județean Călărași sub nr. 8108 din aceeaşi dată;
        - prevederile art. 136 alin. (4) din Constituţia României, republicată;

  - prevederile art. 7 alin. (21), art. 15 alin. (21) şi (22) din Ordonanţa Guvernului nr. 22/1999 privind administrarea porturilor şi a căilor navigabile, utilizarea infrastructurilor de transport naval aparţinând domeniului public, precum şi desfăşurarea activităţilor de transport naval în porturi şi pe căile navigabile interioare, republicată, cu modificările şi completările ulterioare;
    
    - prevederile art. 84 alin. (4), art. 87 alin. (5), art. 173 alin. (1) lit. c), alin. (3) lit. d), alin. (5) lit. n) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

        În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
          Art. 1. – Se aprobă transmiterea în folosință gratuită, prin Administrația Portuară Călărași S.A., a unor locuri de acostare în Portul Turistic de Agrement Călărași, către instituții de interes public județean nominalizate în Anexa nr. 1 care face parte integrantă din prezenta hotărâre. 

        Art. 2. – Se aprobă Protocolul - cadru de transmitere în folosință gratuită, a unor locuri de acostare în Portul Turistic de Agrement Călărași, către instituții de interes public județean conform Anexei nr. 2 care face parte integrantă din prezenta hotărâre. 

          Art. 3. – Administraţia Portuară Călăraşi S.A. și Direcția Economică vor duce la îndeplinire prevederile prezentei hotărâri. 
          Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcţiei Economice, Compartimentului Patrimoniu şi Administrației Portuare Călărași S.A..
PREŞEDINTE,                                                                      CONTRASEMNEAZĂ,

     ec. Vasile ILIUŢĂ
                                   SECRETARUL GENERAL AL JUDEȚULUI,                                                                                       

                                                                                            Anca-Mirela ȘTEFĂNESCU
Nr. 115
Adoptată la Călăraşi,                                                                   

Astăzi  28.05.2026, 
Redactată de: Consilier, 
ec. Cristina Dumitrache, în 5 ex. 
